b"\n_START_ARTICLE_\nSuzanne Vega\n_START_SECTION_\nBiografia\n_START_PARAGRAPH_\nAls dos anys, es va traslladar amb la seva fam\xc3\xadlia a Nova York. Es va criar a Harlem; als nou anys va escriure el seu primer poema i amb catorze va comen\xc3\xa7ar a compondre can\xc3\xa7ons. Va cursar estudis de dansa contempor\xc3\xa0nia i va freq\xc3\xbcentar els clubs de Greenwich Village mentre assistia a classes de Literatura a l'escola d'art Barnard College. El 1984, arran de les seves actuacions, va obtenir la possibilitat de gravar un \xc3\xa0lbum amb la discogr\xc3\xa0fica A&M._NEWLINE_Va estar casada amb el seu productor Mitchell Froom, que va influir en la seva m\xc3\xbasica al llarg dels anys 90, duent-la cap a un terreny m\xc3\xa9s experimental. El matrimoni va tenir una filla, Ruby, nascuda el 1994, i es va separar l'any 2000. L'artista va tornar a casar-se el 2006 amb Paul Mills, a qui coneix des de la seva joventut."